Diari Oficial de la Generalitat Valenciana


Sumari del DOGV 1486, del 18-02-1991 (1991/820345)

DECRET 2/1991, de 12 de febrer, del President de la Generalitat Valenciana, pel qual es convoquen ajudes econòmiques per a valencians residents a l'estranger.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/02/12/2/dof/vci/html**

### Dades del document

Número de DOGV
:   1486

Data del DOGV
:   18-02-1991

Secció del DOGV
:   DISPOSICIONS GENERALS

Número del document
:   1991/820345


Data del document
:   12-02-1991

Organisme emissor
:   Presidència de la Generalitat

Tipus de document
:   Decret

Decret 2/1991, de 12 de febrer, del President de la Generalitat Valenciana, pel qual convoca ajudes econòmiques per a valencians residents a l'estranger.  
La Comunitat Valenciana ha anat ampliant progressivament la protecció social a través de les prestacions econòmiques reglades, que junt a les prestacions no contributives constitueixen un març adequat per tal de garantir uns mínims vitals. Assegurar als valencians, particularment a aquells que es troben en estat de necessitat, aquestes prestacions ha estat un objectiu bàsic de la Generalitat en resposta a l'aspiració social de solidaritat.  
Aquestes situacions de necessitat, que no estan cobertes suficientment pels mecanismes existents, s'han vist agreujades per la situació actual de crisi que viuen alguns països latinoamericans, i en ells alguns valencians i valencianes residents que manquen de recursos econòmics propis suficients per a la subsistència.  
El sistema de protecció vigent en la Comunitat Valenciana ha d?ampliar-se a aquells valencians i valencianes emigrants que es troben en la mateixa situació protegible de què gaudeixen els residents a la comunitat. D'aquesta manera a l?obligació de l?Estat de «vetllar especialment per la salvaguarda dels drets econòmics i socials dels treballadors espanyols a l?estranger i orientar la seua política cap al retorn» (Constitució, art. 42) s'uneix la Comunitat Valenciana estenent als valencians residents a l?estranger les ajudes de què gaudeixen els residents en ella.  
En el Pla de Mesures d'Inserció Social a la Comunitat Valenciana s'han creat unes prestacions econòmiques reglades que, amb les oportunes modificacions poden ampliar-se als valencians i les valencianes residents a l?estranger que es troben en els supòsits protegibles establerts en aquest decret.  
Per tot això,  
DECRETE:  
Article 1 Objecte  
1. La convocatòria d'ajudes econòmiques de caràcter temporal adreçades a valencians i valencianes residents a l?estranger que manquen de mitjans de subsistència, i la quantia de la qual és proporcional als recursos econòmics i càrregues familiars de les persones beneficiàries.  
2. Les ajudes econòmiques tindran la consideració de subvencions de contingut econòmic i caràcter temporal, assimilat a les prestacions econòmiques reglades.  
1 3. Amb càrrec al programa 313.10, línia de subvenció 405/000/91, del Pressupost de la Generalitat per a 1991, per un import màxim de 34.613.792 PTA, s?atendrà al pagament d'aquestes ajudes econòmiques.  
4. Aquestes ajudes es destinaran amb especial preferència a Xile, Mèxic, Uruguai i l'Argentina, a causa de la seua situació actual de crisi.  
Article 2. Finalitat  
Aquestes ajudes tenen per finalitat garantir uns mitjans econòmics mínims perquè la persona o la unitat familiar que les reba puga subvenir les necessitats bàsiques de la vida i aconseguir la seua incorporació sòcio-laboral.  
Article 3. Persones beneficiàries  
Podran beneficiar-se d?aquestes ajudes econòmiques les persones que reunesquen els requisits següents:  
a) Ser natural de la Comunitat Valenciana i residir a l?estranger.  
b) Haver fet 65 anys.  
c) No disposar, la persona sol·licitant o la unitat familiar de què forme part, d'uns ingressos anuals ni de recursos susceptibles de produir-los que, per qualsevol concepte superen la quantia que els pogués correspondre, computada anualment, per aquesta ajuda.  
d) No poder ser beneficiària de qualsevol tipus de pensió, subsidi o ajuda concedida per organisme públic la finalitat del qual siga atendre les necessitats de subsistència, de la persona beneficiària.  
Article 4. Quantia de l'ajuda  
1. L?import de la prestació serà, durant l?exercici pressupostari de 1991, fins un màxim de 200.000 PTA en còmput anual.  
Aquest import serà incrementat quan junt amb la persona sol·licitant convisquen familiars a càrrec seu, segons l?escala següent:  
- pel primer familiar, 3.000 PTA mensuals,  
- pel segon familiar, 2.000 PTA mensuals,  
- pel tercer i successius, 1.500 PTA/mes per cadascun.  
La quantitat resultant, calculada segons el paràgraf anterior, no podrà excedir les 37.500 PTA mensuals durant 1991.  
2. De l?import resultant de l'apartat anterior es deduiran els ingressos i la resta de recursos de naturalesa econòmica amb què compte la persona beneficiària o la unitat familiar.  
3. Les ajudes meritaran des del primer dia del mes següent al de l'aprovació de la sol·licitud per l?òrgan competent.  
Article 5. Pagament  
El pagament de la prestació es realitzarà per la Generalitat Valenciana a través de la Director General de Serveis Socials de la Conselleria de Treball i Seguretat Social.  
Article 6. Documentació  
Les sol·licituds per al reconeixement de les ajudes es presentaran, segons model oficial, a les entitats valencianes acreditades com a col·laboradores inscrites al Registre d?associacions Valencianes a l?exterior, o a la Direcció General de Relacions Institucionals i Informatives de la Presidència de la Generalitat Valenciana, plaça de Manises s/n, 46734 València (Espanya), on no les hi hagués. A la sol·licitud, subscrita per l?interessat, aquest farà manifestació expressa que reuneix tots aquells requisits que són exigits per a beneficiar-se de la prestació. La documentació haurà d?estar integrada per:  
a) La sol·licitud de l'ajuda.  
b) Certificat d'ingressos econòmics o, si escau, declaració jurada que manca dels mitjans per a satisfer les seues necessitats elementals i la dels familiars a càrrec seu.  
c) Fotocòpia de les quatre primeres pàgines del passaport i document que acredite la seua condició o ascendència valenciana.  
Article 7 Lloc de sol·licitud  
La documentació es presentarà a les entitats locals acreditades com a col·laboradores, o directament a la Direcció General de Relacions Institucionals i Informatives, on no les hi hagués. L?entitat col·laboradora una vegada comprovada que és completa trametra la documentació adjuntant l'informe adient.  
Article 8 Resolució  
1. Les entitats valencianes acreditades com a col·laboradores rebran la documentació i l?enviaran per a una major simplificació de tràmit:  
Argentina: «Falla valenciana el Túria», «Centro Valenciano de San Juan» i «Unión Regional Valenciana».  
Uruguai: «Comunidad Valenciana».  
Mèxic: «Casa Regional Valenciana AC».  
Xile: «Col·lectivitat valenciana a Xile».  
2. Delegue el Director General de Relacions Institucionals i Informatives per a la facultat de. concedir les ajudes, qui podrà requerir l'assessorament tècnic necessari d'una comissió elegida a aquest efecte.  
Article 9. Seguiment  
La Direcció General de Relacions Institucionals i Informatives podrà exercir totes aquelles accions de seguiment i control que considere procedents al llarg del procés de selecció i aprofitament de l'ajuda, i es procedirà al reintegrament de les quantitats percebudes si es demostrés l?obtenció de l'ajuda per alguna persona sense complir les condicions exigides.  
València, 12 de febrer de 1991.  
Veure imatge


Còpia Permalink ELI